 

|  |
| --- |
| **Δανιηλίδειος Παιδική Βιβλιοθήκη**  **Τηλ.2310 456-658**    **ΚΑΛΟΚΑΙΡΙΝΗ ΕΚΣΤΡΑΤΕΙΑ ΑΝΑΓΝΩΣΗΣ ΚΑΙ ΔΗΜΙΟΥΡΓΙΚΟΤΗΤΑΣ 2023**  **«100 Ακριβώς! Θησαυροί της Άλκης και της Ζώρζ»** |

**Πρόγραμμα Ιουνίου-Ιουλίου**

Η Καλοκαιρινή Εκστρατεία Ανάγνωσης και Δημιουργικότητας της Εθνικής Βιβλιοθήκης της Ελλάδος επιστρέφει με κεντρικό σύνθημα «100 ακριβώς! Θησαυροί της Άλκης και της Ζωρζ…»

Οι βιβλιοθήκες του Δικτύου Ελληνικών Βιβλιοθηκών θα ανοίξουν και πάλι τις πόρτες τους, έτσι ώστε οι μικροί φίλοι των βιβλιοθηκών να γνωρίσουν τα βιβλία των μεγάλων, τα αναγνώσματά τους, την αξία της φιλίας και να ταξιδέψουν σε διάφορα μέρη της χώρας μέσα από λογοτεχνικά αφηγήματα και χαρακτήρες που επιδρούν σε γενιές αναγνωστών. Κι όλα αυτά μέσα από τα έργα δύο αγαπημένων συγγραφέων: της Άλκης Ζέη και της Ζωρζ Σαρή.

Στα εργαστήρια μπορούν να συμμετέχουν παιδιά από 5 μέχρι 11 ετών. Η συμμετοχή στις δράσεις θα γίνεται ύστερα από τηλεφωνική κράτηση στη βιβλιοθήκη, στο τηλέφωνο 2310 456-658. Θα τηρηθεί σειρά προτεραιότητας. **Οι εγγραφές ξεκινούν την ΠΑΡΑΣΚΕΥΗ 16 Ιουνίου από τις 8:30 π.μ.**

Παρακάτω αναλυτικά το πρόγραμμα:

**ΙΟΥΝΙΟΣ**

**20 Ιουνίου , 11.00-12.30 το πρωί**

**100 ακριβώς! Θησαυροί της Άλκης και της Ζωρζ**

Τα παιδιά έρχονται σε πρώτη επαφή με το θέμα της Καλοκαιρινής Εκστρατείας Ανάγνωσης και Δημιουργικότητας 2023 για να γνωρίσουν τη ζωή και το έργο της Άλκης Ζέη και της Ζωρζ Σαρή.

100 χρόνια ακριβώς... Κοινή ζωή, κοινές πορείες, κοινές ιστορίες… πάντα ενωμένες.

∆ύσκολο να τις ξεχωρίσεις και να σκεφτείς τη μία χωρίς την άλλη. Σήμερα στη

βιβλιοθήκη τα παιδιά έχουν μια σημαντική αποστολή. Να ανακαλύψουν τους

θησαυρούς της Άλκης Ζέη και της Ζωρζ Σαρή.

Με την βιβλιοθηκονόμο Καρυδοπούλου Αντωνία.

Για παιδιά 6 έως 12 ετών, με προεγγραφή.

**22 Ιουνίου, 11.00-12.30 το πρωί**

**Παιχνίδι ως τα σύννεφα**

Τι σχέδια καταστρώνει μια παρέα παιδιών ένα απόγευμα καλοκαιριού του 1940; Πώς

μια ομπρέλα μπορεί να μετατραπεί σε παιχνίδι; Σε αυτό το εργαστήριο οι μικροί

φίλοι της βιβλιοθήκης παίζουν, δημιουργούν και πλάθουν ταξίδια με το νου ενώ

φαντάζονται το δικό τους παιχνίδι που θα τους πάει μέχρι τα σύννεφα!

Με την Ελευθερία Καμπαγιοβάνη από την Εταιρεία Θεάτρου Μικρός Βορράς.

Για παιδιά 6 έως 12 ετών, με προεγγραφή.

**27 Ιουνίου , 11.00-12.30 το πρωί**

**Πες καλοκαίρι χωρίς να πεις καλοκαίρι. Φεύγουμε για διακοπές!**

Τα παιδιά θα μιλήσουν για το καλοκαίρι και τις διακοπές θα

διαλέξουν τα σωστά αντικείμενα για καλοκαιρινές διακοπές και θα

ετοιμάσουν τις βαλίτσες των διακοπών για τους πιο μαγικούς προορισμούς.

.

Με την καθηγήτρια ξένων γλωσσών Παπαναστασίου Κάτια.

Για παιδιά 5 έως 9 ετών, με προεγγραφή.

**29 Ιουνίου , 11.00-12.30 το πρωί**

**Έχεις γράμμα!**

Πώς επικοινωνούσαν τα καλοκαίρια τους η Άλκη και η Ζωρζ; Τα παιδιά

επικοινωνούν και μοιράζονται καλοκαιρινές εμπειρίες με άλλους συνομήλικους από μακρινές βιβλιοθήκες και γνωρίζουν την αλληλογραφία ως μέσο επικοινωνίας με την παραδοσιακή της μορφή.

Με την βιβλιοθηκονόμο Πορλότση Φωτεινή.

Για παιδιά 7 έως 12 ετών, με προεγγραφή.

**ΙΟΥΛΙΟΣ**

**3 Ιουλίου, 17.30-19.00 το απόγευμα**

**Πού πάνε οι γάτες το καλοκαίρι;**

Τα παιδιά εμπνέονται από τις γατοϊστορίες της Άλκης και της Ζωρζ, σκαρφίζονται

ιστορίες με πρωταγωνιστές τους αγαπημένους μας φίλους, τα ζωάκια συντροφιάς

και ετοιμάζονται για τη δική τους ευφάνταστη παράσταση κουκλοθέατρου.

Με την Καστανάρα Μαρία από την Εταιρεία Θεάτρου Μικρός Βορράς.

Για παιδιά 5 έως 9 ετών, με προεγγραφή.

**4 Ιουλίου, 11.00-12.30 το πρωί**

**Και οι τοίχοι έχουν φωνή!**

Πόση δύναμη κρύβεται πίσω από ένα σύνθημα; Η βιβλιοθήκη καλεί τα παιδιά να

γνωρίσουν την τέχνη του street art, να εμπνευστούν και να δημιουργήσουν

συνθήματα που θα προωθούν τη βιβλιοθήκη και την αγάπη για το βιβλίο.

Με την αρχιτέκτονα Χρυσαφίδου Έλενα.

Για παιδιά 6 έως 12 ετών, με προεγγραφή.

**5 Ιουλίου, 11.00-12.30 το πρωί**

**Εχω Δικαίωμα!**

Ποιο δικαίωμά σου θα αγωνιζόσουν να υπερασπιστείς και μάλιστα δημόσια; Σε  
αυτό το εργαστήρι, παιδιά και έφηβοι εμπνέονται από τη ζωή και το έργο της  
Άλκης και της Ζωρζ, μαθαίνουν για την αξία της κοινωνικής δράσης και  
συμμετέχουν σε ένα debate μέσα στη βιβλιοθήκη για να υπερασπιστούν θέσεις  
και αξίες

Μπορείς να πεις καλοκαίρι χωρίς να πεις τη λέξη καλοκαίρι; Τα παιδιά

ανακαλύπτουν καλοκαιρινούς θησαυρούς, φτιάχνουν τα δικά τους καλοκαιρινά

τετράδια και ετοιμάζουν τις βαλίτσες των διακοπών για τους πιο μαγικούς προορισμούς.

Με την καθηγήτρια ξένων γλωσσών Παπαναστασίου Κάτια.

Για παιδιά 7 έως 11 ετών, με προεγγραφή.

**10 Ιουλίου, 17.30-19.00 το πρωί**

**Πες καλοκαίρι χωρίς να πεις καλοκαίρι**

Μπορείς να πεις καλοκαίρι χωρίς να πεις τη λέξη καλοκαίρι; Τα παιδιά

ανακαλύπτουν καλοκαιρινούς θησαυρούς, φτιάχνουν τα δικά τους καλοκαιρινά

τετράδια και ετοιμάζουν τις βαλίτσες των διακοπών για τους πιο μαγικούς προορισμούς.

Με την καθηγήτρια ξένων γλωσσών Καρκαλέτση Ιωάννα.

Για παιδιά 7 έως 11 ετών, με προεγγραφή.

**11 Ιουλίου, 11.00-12.30 το πρωί**

**Θέλεις να γίνουμε φίλοι;**

Πόσο καλά ξέρουμε τους φίλους μας και τι σημαίνουν για μας; Η βιβλιοθήκη καλεί

τους μικρούς αναγνώστες να παίξουν, να διασκεδάσουν, να ακούσουν ιστορίες για

δυνατές φιλίες και να κάνουν καινούργιες φίλους.

Με την βιβλιοθηκονόμο Μετανίου Κατερίνα.

Για παιδιά 7 έως 12 ετών, με προεγγραφή.

**13 Ιουλίου, 11.00-12.30 το πρωί**

**Βιβλιοθήκες Ενωμένες Πάντα**

Όλοι οι φίλοι της βιβλιοθήκης, μικροί και μεγάλοι, γιορτάζουν τα 100 χρόνια  
πορείας της Άλκης και της Ζωρζ μέσα από τις δημιουργίες των παιδιών στην  
Καλοκαιρινή Εκστρατεία, μοιράζονται καλοκαιρινές αναμνήσεις, συζητούν για τα  
δικά τους παιδικά αναγνώσματα και αποχαιρετούν το καλοκαίρι ανανεώνοντας  
τη συνάντησή τους για την επόμενη ΚΕ.

Με την βιβλιοθηκονόμο Καρυδοπούλου Αντωνία.

Για παιδιά 6 έως 12 ετών, με προεγγραφή.

Δανιηλίδειος Παιδική Βιβλιοθήκη

Καρολίδου 14

Τηλ.2310 456-658